b"\n_START_ARTICLE_\nShipibo-conibo\n_START_SECTION_\nGeografia\n_START_PARAGRAPH_\nEls Shipibo-conibo viuen entre 6 i 10 graus de latitud sud; de tal manera, la seva forma de vida est\xc3\xa0 adaptada a les altes temperatures i a un clima marcat per pluges. Per facilitar el transport en un medi ambient caracteritzat per rius i llacunes, els Shipibo-conibo s'han acostumat a moure en canoes. Tradicionalment, els Shipibo habitaven a la part nord del riu Ucayali i els Conibo al sud, per\xc3\xb2 avui es considera com un sol poble.\n_START_SECTION_\nHist\xc3\xb2ria\n_START_PARAGRAPH_\nEls primers assentaments trobats a l'Amaz\xc3\xb2nia es prolonguen fins a l'any 2000 AC. Els arque\xc3\xb2legs han pogut establir una seq\xc3\xbc\xc3\xa8ncia dels assentaments a les diferents valls de la zona, incloent la del riu Ucayali. Una de les seq\xc3\xbc\xc3\xa8ncies m\xc3\xa9s importants va ser format per l'arque\xc3\xb2leg D. Lathrop i els seus estudiants; segons Lathrop, la cultura Cumnacaya, que forma part de la fase major Yarinacocha (500-1000 D.C) ja es podia considerar com a representant dels pano, avantpassats dels shipibo-conibo._NEWLINE_Durant l'\xc3\xa8poca prehisp\xc3\xa0nica, la vida dels shipibo, conibo i setebo es marcava per les guerres intertribals, un fenomen que va contribuir a la fusi\xc3\xb3 d'aquests tres pobles. Va ser durant la fase Caimito (1000-1500 DC) quan els setebo es van integrar amb els shipibo de la mateixa manera que m\xc3\xa9s tard passaria amb els conibo._NEWLINE_Al segle XVI van arribar els primers missioners franciscans a la vall del riu Ucayali i es va comen\xc3\xa7ar el proc\xc3\xa9s de colonitzaci\xc3\xb3 en forma d'apropiaci\xc3\xb3 de les terres ind\xc3\xadgenes per suportar els nous assentaments de poblaci\xc3\xb3. Els Shipibo-conibo van representar una forta resist\xc3\xa8ncia i es produ\xc3\xafa conflictes armats entre els ind\xc3\xadgenes i els espanyols. La ocupaci\xc3\xb3 es fomentava entre els anys 1800 i 1899 amb la ind\xc3\xbastria moderna i capitalisme global. A partir del segle XX els Shipibo-conibo han fet front al proc\xc3\xa9s d'aculturaci\xc3\xb3 des de les formes m\xc3\xa9s pacifiques."